Max Ver'stappen tryggði sér í gær fyrsta heimsmeistaratitil sinn í Formúlu eitt kappakstri þegar hann hafði betur gegn Lewis Hamilton í Abu Dhabi kappakstrinum í gær. Keppnin gekk ekki áfallalaust en úrslitin réðust á síðasta hring.
Hollendingurinn Max Verstappen sem ekur fyrir lið Red Bull tók fram úr bretanum Lewis Hamilton sem ekur fyrir Mercedes á lokahringnum í Abu Dhabi en Hamilton var á höttunum eftir áttunda heimsmeistaratitli sínum. Kristján Einar Kristjánsson lýsti keppninni á Viaplay.
Stjarnan og Þór Þorlákshöfn tryggðu sig inn í undanúrslitin í bikarkeppni karla í körfubolta í gær. Í kvöld er einn leikur á dagskrá í þeirri keppni þegar Valur og Njarðvík mætast klukkan 20:15 á RÚV 2. Fram og ÍBV mætast í 32-liða úrslitum bikarkeppni karla í handbolta á RÚV 2 klukkan 18:00 og þá sýnum við einnig tvo leiki í milliriðlakeppni heimsmeistaramóts kvenna í handbolta á rúv.is í dag. Fyrri leikurinn er viðureign Svía og Rúmena klukkan 17:00 og þá mætast Noregur og Holland klukkan 19:30.